Mikroorganismernes Indflydelse 83 



deltager ikke i den stedfindende kemiske Proces, og man har derfor 

 sammenlignet Enzymvirksomheden med Magnetismen. Et Stykke Staal 

 kan være i Besiddelse af magnetisk Kraft og udføre magnetisk Virk- 

 somhed, uden at det kemiske Stof TJernet^ i Staalet forandres. Et Enzym 

 udfører enzymatiske Virkninger (fx. Alkoholgæring i Maltoseopløsning), 

 tilsyneladende uden at de kemiske Stoffer i Enzymet forandres. 



Deres nærmere kemiske Bygning kendes iøvrigt ikke. De bestaar af Kulstof, 

 Ilt, Brint og Kvælstof og hører vistnok alle, saavidt man hidtil kender dem, til 

 Gruppen Kolloider*'). Enzymerne er væsentlig at opfatte som Katalysatorer, 

 der bringer den for vedkommende Stoffer og for vedkommende Enzym karakte- 

 ristiske Proces i Gang og holder den vedlige uden selv at indgaa i Slutnings- 

 produktet*-). 



Lignende Katalysatorer af ren uorganisk Art kendes i ret stort Antal baade 

 i fast og flydende Form fra den almindelige kemiske Praksis. Som Eksempler 

 kan anføres: 



Ilt og Brint kan bringes til at forbinde sig til Vand ved Hjælp af Platinsvamp. 



Ammoniak og Ilt til Salpetersyre og Vand — — — 



Alkohol og Ilt til Eddikesyre og Vand — — — 



Svovlsyrling, Ilt og Vand til Svovlsyre med opvarmet Teglsten eller plati- 

 neret Asbest. 



Alkohol og organiske Syrer til Ætherarter med lidt Saltsyre. 



Nogen nærmere begrundet Anskuelse om Katalysatorernes egentlige Virke- 

 maade udover de stedfindende Reaktioner haves dog ikke. De fremmer Reak- 

 tionshastigheden, men af hvilken Grund vides ikke. Hvad Mikroorganismerne i 

 Jordbunden angaar, er Spørgsmaalet om deres Indhold eller Frembringelse af 

 Enzymer endnu kun i ringe Grad undersøgt, men at i alt Fald alle de sted- 

 findende Sønderdelingsprocesser foregaar ved Enzymers Paavirkning, er der trods 

 de manglende Undersøgelser næppe nogen Tvivl om. Fra anden Side er det med 

 Rette fremhævet: 



„Enzymernes Betydning i Naturen er overordentlig stor, idet de maa be- 

 tragtes som de levende Cellers Redskaber, til Bearbejdelse af de Cellen tilførte 

 Stoffer, og man kan derfor med temmelig stor Sikkerhed sige, at Enzymerne op- 

 træder overalt, hvor der er Liv, og de optræder saasnart og fordi vedkom- 

 mende levende Organisme eller Celle har Brug for deres Virksomhed"*"). 



Væsentlig henholdende os til samme Kilde som den, hvorfra ovenstaaende 

 Udtalelse om Enzymernes Betydning hidrører, kan anføres følgende Eksempler 

 paa nogle af de vigtigste Enzymer: 



A. Hydrolyserende Enzymer*). 



1) Kulhydrat- og glykosidspaltende Enzymer. 



2) Fedtspaltende Enzymer. 



3) Proteinstof spaltende Enzymer (proteolytiske E.). 



B. Andre Enzymer. Medens alle ovennævnte Enzymer virker „paa en og 

 samme simple Maade, nemlig ved hydrolytisk at sønderdele sammensatte Stoffer 

 til mindre sammensa.te Forbindelser — Processer, der sædvanlig ogsaa kan frem- 



♦) Hydrolyse er en Spaltning af et Stof i to eller flere Stoffer under Op- 

 tagelse af Vand. 



6* 



